|  |
| --- |
|  címerrajz c változat 100%Pest VármegyeiKormányhivatal |
|  |
| Ügyiratszám: PE/KTFO/1322/2023Ügyintéző: dr. Bayer EditTelefon: (06-1) 224-91-00 | Tárgy: közleményMelléklet: térkép |

KÖZLEMÉNY

Az általános közigazgatási rendtartásról szóló 2016. évi CL. törvény (a továbbiakban: Ákr.) 89. § (1) bekezdése alapján a tárgyi ügyben közhírré tételnek van helye.

Eljáró hatóság: Pest Vármegyei Kormányhivatal (1016 Budapest, Mészáros utca 58/a.)

Ügyirat száma: PE/KTFO/1322/2023.

Ügy tárgya: A Kárpát Egyesület Eger engedélye a „Várak a Bükkben” elnevezésű túramozgalomhoz

Kérelmező ügyfél neve és székhelye: Kárpát Egyesület Eger (3324 Felsőtárkány, Fő út 204.)

Tájékoztatás döntéshozatalról:

A **Kárpát Egyesület Eger** (3324 Felsőtárkány, Fő út 204.; a továbbiakban: **Engedélyes**) részére a „Várak a Bükkben!” elnevezésű túramozgalom szervezését, illetve az országos jelentőségű védett természeti területek jellegének, használatának megváltoztatását

**engedélyezem**

az alábbi feltételekkel:

1. A túramozgalomba a mellékletként csatolt sáncok, földhalmok, földvárak vonhatók be, kivéve a Bánrévei földvárat (Bánhorváti földvár; Bánhorváti 0224 hrsz.).
2. A túramozgalomba bevont sáncok, földhalmok, földvárak az 5. pontban felsorolt várakat kivéve a mellékletként csatolt megközelítési útvonalakon, kizárólag gyalogosan közelíthetők meg.
3. Fokozottan védett természeti területeken található sáncok, földhalmok, földvárak megközelítése során a résztvevők nem térhetnek le a számukra megadott útvonalról. A túramozgalom kiadványában erre fel kell hívni a figyelmet.
4. A fokozottan védett természeti területeken található, turistaúttal vagy tanösvénnyel érintett sáncok, földhalmok, földvárak esetében bármilyen jelzés kihelyezése csak a turistaút, tanösvény nyomvonalán engedélyezett. Amennyiben fokozottan védett természeti területeken jelölések, kódtáblák kihelyezése már megtörtént olyan módon, hogy azok nem közvetlenül a jelzett tanösvényen találhatók, azokat fel kell számolni.
5. A következő helyszíneken a kódtáblát, illetve a megközelítési útvonalat át kell helyezni a jelzett turistaútra:
* Cserépfalu: Mész-tető esőbeállóra
* Dédestapolcsány, Mályinka, Nagyvisnyó: Verebce-tető
* Szilvásvárad, Kelemenszéke
* Dédestapolcsány, Dédes vára
* Felsőtárkány, Várhegy tanösvényre
* Kisgyőr, Melegvíz-lápai földvár – A megközelítési utak közül a 2. számú nem engedélyezett.
* Szarvaskő, Szarvaskő vára
* Szilvásvárad, Gerennavár
* Uppony, Dedevár
1. Azokon a helyszíneken, amelyek a túramozgalom tervezésének korábbi szakaszaiban még potenciális helyszínek voltak, de már nincsenek a mellékletként csatolt helyszínek között, az esetleg már kirakott jelzéseket, kódtáblákat el kell távolítani.
2. A felsőtárkányi Várhegyen új turistaút kijelölése nem engedélyezett.
3. Sajónémetinél csak a tanösvény útvonalán lehet közlekedni és táblát kirakni.
4. A túramozgalom résztvevői nem veszélyeztethetik vagy károsíthatják az érintett országos jelentőségű védett természeti területeket, azok növény- és állatvilágát, valamint az ott található védett természeti értékeket.
5. A túramozgalom résztvevőinek tilos bármilyen védett, élő vagy holt, növényi és állati szervezet vagy szervezetrész gyűjtése.
6. A védett természeti területeken kihelyezett jelöléseken, eszközökön fel kell tüntetni a szervezők nevét, elérhetőségét.
7. A természetvédelmi előírásokról a túramozgalomban résztvevőket tájékoztatni kell. Az előírások betartatása Engedélyes felelőssége.

Jelen engedély a szükséges egyéb hatósági, szakhatósági, tulajdonosi, vagyonkezelői, stb. engedélyek beszerzése alól nem mentesít.

**Tájékoztatás a jogkövetkezményekről:**

A természet védelméről szóló 1996. évi LIII. törvény ***(továbbiakban: Tvt.)*** 80. § (1) bekezdésének e) pontja szerint, *aki tevékenységével vagy mulasztásával  természetvédelmi hatósági engedélyköteles tevékenységet, vagy - a természetvédelmi hatóság szakhatósági közreműködési kötelezettségéhez, vagy természetvédelmi szakkérdés vizsgálati kötelezettséghez kötött - más hatósági engedélyköteles tevékenységet engedély nélkül vagy az engedély természetvédelmi előírásaitól eltérően, továbbá a természet védelmét szolgáló jogszabályi előírást érintő bejelentést, ellenőrzött bejelentést anélkül vagy a tevékenység megkezdésére való jogosultság megnyílását megelőzően végez természetvédelmi bírságot köteles fizetni.*

A Tvt. 78. § (1) bekezdése alapján, *a természetvédelmi hatóság korlátozhatja, felfüggesztheti vagy megtilthatja a védett természeti értéket és területet károsító vagy súlyosan veszélyeztető tevékenységeket. A határozat – a védett természeti érték, terület közvetlen vagy súlyos sérelme, illetve veszélyeztetése esetében – azonnal végrehajthatóvá nyilvánítható.*

Az európai közösségi jelentőségű természetvédelmi rendeltetésű területekről szóló 275/2004. (X. 8.) Korm. rendelet ***(továbbiakban: 275/2004. Korm. rendelet)*** 8. § (3)bekezdése értelmében *ha a (2) bekezdés szerinti engedélyköteles tevékenységet engedély hiányában, illetve az engedélyben foglaltaktól eltérő módon végzik, a természetvédelmi hatóság a tevékenységet megtiltja. A tevékenység tilalma helyett korlátozás is elrendelhető, amennyiben a Natura 2000 terület védelmének biztosításához ez is elegendő.*

A Kormányhivatal munkatársai jogosultak az előírt feltételek betartásának ellenőrzésére. A Bükki Nemzeti Park Igazgatóság *(továbbiakban: nemzeti park igazgatóság*) természetvédelmi őrszolgálatának tagjai a természetvédelmi szabálysértések ellenőrzésére közhatalmi jogkörrel rendelkeznek.

Tájékoztatás a jogorvoslatról:

A határozat a közléssel véglegessé válik, fellebbezésnek nincs helye. A határozat ellen a közléstől számított 30 napon belül közigazgatási per indítható a Pest Vármegyei Kormányhivatalnál (a továbbiakban: **Kormányhivatal**) előterjesztett, de a Fővárosi Törvényszékhez címzett keresetlevél benyújtásával. A keresetlevélben azonnali jogvédelem kérhető. Azonnali jogvédelem keretében kérhető halasztó hatály elrendelése. A halasztó hatály elrendelése esetén közigazgatási cselekmény nem hajtható végre, annak alapján jogosultság nem gyakorolható és egyéb módon sem hatályosulhat. Természetes személy a keresetlevelet elektronikus úton, vagy papír alapon is benyújthatja. Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 9.§-ában meghatározottak elektronikus úton nyújthatják be a keresetlevelet. A jogi képviselővel eljáró ügyfél csak elektronikus úton nyújthatja be a keresetlevelet. Elektronikus úton a keresetet csak az IKR rendszeren keresztül lehet benyújtani, amely az alábbi elektronikus felületen található: <https://e-kormanyablak.kh.gov.hu/client>

A tárgyi ügyben a Kormányhivatal hatáskörét a Tvt. 38. § (1) bekezdés i) pontja, a 275/2004. Korm. rendelet 9. § (2) bekezdés d) pontja, illetékességét a természetvédelmi hatósági és igazgatási feladatokat ellátó szervek kijelöléséről szóló 625/2022. (XII. 30.) Korm. rendelet határozza meg.

Tájékoztatás a döntés megtekinthetőségéről:

Az általános közigazgatási rendtartásról szóló 2016. évi CL. törvény (továbbiakban: Ákr.) 76. §- a értelmében, ha a hatóság az ügyben bizonyítási eljárást folytatott le, melynek során a hatóság nem biztosította, hogy az ügyfél minden bizonyítékot megismerjen, annak befejezését követően értesíti az ügyfelet, hogy - az iratokba való betekintés szabályai figyelembevételével - megismerhesse a bizonyítékokat, és további bizonyításra irányuló indítványt terjeszthessen elő.

Az Ákr. 33. § alapján

(1) Az ügyfél az eljárás bármely szakaszában és annak befejezését követően is betekinthet az eljárás során keletkezett iratba.

1. A tanú a vallomását tartalmazó iratba, a szemletárgy birtokosa a szemléről készített iratba tekinthetőbe.
2. Harmadik személy akkor tekinthet be a személyes adatot vagy védett adatot tartalmazó iratba, ha igazolja, hogy az adat megismerése joga érvényesítéséhez, illetve jogszabályon, bírósági vagy hatósági határozaton alapuló kötelezettsége teljesítéséhez szükséges.
3. Az iratbetekintés során az arra jogosult másolatot, kivonatot készíthet vagy - kormányrendeletben meghatározott költségtérítés ellenében - másolatot kérhet, amelyet a hatóság kérelemre hitelesít.

Az ügyféli jogok teljes körű érvényesíthetősége érdekében a tárgyi eljárás folyamán keletkezett bizonyítékoknak az iratbetekintés szabályainak figyelembe vételével történő maradéktalan megismerhetőségének és a további bizonyítási indítványok megtételének lehetősége jelen eljárásban résztvevő valamennyi ügyfelet - azt a természetes vagy jogi személyt, egyéb szervezet, akinek (amelynek) jogát vagy jogos érdekét az ügy közvetlenül érinti - megilleti.

A Pest Vármegyei Kormányhivatal a közleményt a hivatalában, valamint a központi rendszerén [www.kormanvhivatalok.hu](http://www.kormanvhivatalok.hu) hirdetmények oldalán közhírré teszi.

**Kifüggesztés napja: 2023. július 28.**

**Levétel napja: 2023. augusztus 14.**

Budapest, 2023. július 28.

 **dr. Tarnai Richárd főispán**

 nevében és megbízásából:

 **dr. Szentmiklóssy Zoltán**

 osztályvezető